《焦山》
清代·孙宗彝

落潮泛舸未逡巡，面面青山似故人。殿阁当年悬日月，海天不夜识金银。

有情草树留书舍，无限烟波待钓缗。拂袖直须临绝顶，容城古碣亦嶙峋。

作者简介：（1612—1683）明末清初江南高邮人，字孝则，号虞桥。顺治四年进士，授中书舍人，官至吏部郎中。十五年，去官养母。康熙间，因言治河失策，致高邮、宝应一带成为泽国，忤治河使者。被诬陷下狱，死狱中。有《爱日堂集》等。